**REPUBLIKA HRVATSKA**

**ŽUPANIJA SISAČKO - MOSLAVAČKA**

**UČENIČKI DOM – KUTINA**

Crkvena 26

Kutina 44 320

Kl:120-02/20-01/01

Ur.br. 2176-64-01-20-10

Kutina , 7.9.2020.

Na osnovu **UPUTA ZA SPRJEČAVANJE I SUZBIJANJE EPIDEMIJE COVID-19 U UČENIČKIM DOMOVIMA S OBZIROM NA EPIDEMIJU COVID-19 U ŠK.GOD. 2020./2021. ( HZJZ, 27.8.2020. ) ravnateljica Učeničkog doma Kutina donosi Odluku o provođenju i zaduženju djelatnika za provođenje Uputa u Učeničkom domu Kutina**

Na osnovu Uputa za sprječavanje i suzbijanje epidemije COVID-19 u učeničkim domovima s obzirom na epidemiju COVID-19 U ŠK.GOD.2020./2021. Ravnateljica Učeničkog doma Kutina utvrđuje sljedeća zaduženja djelatnika:

1**.Pojačana higijena prostora** –zadužene djelatnice:

1. Maja Podoljnjak –spremačica

2.Vedana Vida – spremačica

Svaka spremačica zadužena je za jedan kat –Vedrana Vida za prostor muškog kata i spavaonica na tom katu te pripadajućeg sanitarnog čvora ; Maja Podoljnjak za prostor ženskog kata i polukata te pripadajućih sanitarnih čvorova za taj prostor.

Za zajedničke prostorije odgovorne su obje spremačice, svaka u svom radnom vremenu, a što se odnosi na sljedeće:

-pojačati dezinfekciju zajedničkih prostorija, spavaonica i sanitarnih čvorova sukladno preporučenim uputama za čišćenje i dezinfekciju koje su spremačice dobile, i to najmanje 1 x dnevno , te dezinficiranje češće dodirivanih površina- KVAKE, PREKIDAČI STRUJE, RUKOHVATI, RUČKE U TOALETU itd.

-obvezno provjetravanje svih prostorija , za lijepog vremena ostaviti sve prozore otvorenima

-svakodnevno provjeravanje dostupnosti tekuće vode i sapuna u svrhu poštivanja osnovnih higijenskih normi te papirnatih jednokratnih ručnika i koševa s poklopcem

-održavanje fizičke distance između učenika i djelatnika i učenika i učenika( fizički razmak od 1,5 m , a po mogućnosti 2 m kada god je moguće

-redovito svakodnevno pražnjenje i mijenjanje vreća za smeće u spavaonicama i zajedničkim prostorijama

-korištenje jednokratnih rukavica

- u spavaonice učenika spremačice ulaze SAMO KADA NEMA UČENIKA U SPAVAONICAMA

- redovito čišćenje

- prije dolaska na posao izmjeriti tjelesnu temperaturu te pri dolasku na posao i odlasku s posla također izmjeriti beskontaktnim toplomjerom

1. **Nabavka potrošnog materijala** –zadužene djelatnice:Mirjana Benedetti i Ana Tutić
2. Stalna provjera dostupnosti i nabavka potrošnog materijala u dovoljnoj količini za sprječavanje infekcija:

-sapun, tekuća voda i 70 % alkoholna otopina za dezinfekciju ruku ( ili drugi odgovarajući dezificijens9

-papirnati ručnici i maramice

-vreće za smeće

-tekućine za dezinfekciju površina

-maske za lice

-jednokratne rukavice

-toplomjer ( beskontaktni i obični)

-nabavka koševa s poklopcem za sve prostorije i spavaonice

- prije dolaska na posao izmjeriti tjelesnu temperaturu te pri dolasku na posao i odlasku s posla također izmjeriti beskontaktnim toplomjerom

3.Pojačana osobna higijena učenika i djelatnika –zaduženi odgajatelji: Irena Šuljok, Džemila Lukač, Ines Kovačević, Tomislav šmit

-učenike poticati na izbjegavanje dodirivanja rukama usta, nosa, očiju i lica

-postaviti upute i plakate za pravilno pranje ruku na vidljivo mjesto u svakom sanitarnom čvoru te posebno kod ulaza u blagovaonu te praćenje istoga

-upućivati učenike na ponašanje kod kihanja i kašljanja

-paziti na poštivanje fizičke distance između učenika iste spavaonice i učenika iz različitih spavaonica te fizičke distance između učenika i djelatnika

- paziti na poštivanje izbjegavanja dijeljenja obroka, čaša, posuđa, pribora za jelo, higijenskih potrepština i školskog pribora

- izraditi smještaj i raspored učenika po spavaonicama poštujući da broj i raspored učenika potrebno organizirati tako da u jednoj spavaonici borave učenici iz istog razrednog odjela ili što manjeg broja razrednih odjela ili iz iste škole ili istog kućanstva

-ako su u sobu smješteni učenici koji nisu iz istog razrednog odjela u sobi ne bi trebalo biti smješteno više od tri osobe ( ukoliko je to moguće ispoštovati s obzirom na smještajni kapacitet)

-- posebno nadzirati da se učenici , nakon što se odredi sastav soba , ne miješaju , kao i to da u sobe ne smiju ulaziti učenici iz drugih soba, a ako je to **nužno, da se koristi maska**

- odgajatelji ulaze u spavaonice samo kada je to nužno, uz izbjegavanje fizičkog kontakta s učenicima imajući masku, a kada ulazi u spavaonicu učenici obvezni staviti masku

-praćenje poštivanja odlaska u blagovaonicu kada učenici idu po točno utvrđenom rasporedu prema sobama –**UČENICI SJEDE UVIJEK NA ISTIM MJESTIMA , grupirani po sobama**

- **praćenje razmaka između učenika iz iste sobe treba biti 1,5 m, a razmak između učenika jedne sobe u odnosu na učenike iz drugih soba treba biti najmanje 2**

--napraviti raspored korištenja toaleta na način da isti korisnici grupirani prema sobama ( iste grupe soba koje borave u blagovaonici ili učionici) koriste točno određeni toalet

**-**upućivati učenike da koriste različite ulaze u zgrade kako ne bi došlo do miješanja učenika

**-**za sve zatvorene i otvorene prostore Doma ( u suradnji s domarom) napraviti raspored korištenja tih prostora pri čemu se učenike grupira prema sobama

**-**poticati aktivnosti na otvorenom –učenici mogu igrati sportske igre samo iz iste sobe odnosno grupe soba

**-**u slučaju sumnje na Covid-19 ili kod boravka u prostoriji za samoizolaciju noćni pazitelj ne zove roditelje/skrbnike nego to čini dežurni odgajatelj, a ako se slučaj sumnje na zarazu dogodi tijekom noći kada je sam , noćni pazitelj zove dežurnog odgajatelja ili ravnatelja koji onda odmah zovu roditelje da dođu u najkraćem mogućem roku po učenika

**-** noćni pazitelj

**-**- prije dolaska na posao izmjeriti tjelesnu temperaturu te pri dolasku na posao i odlasku s posla također izmjeriti beskontaktnim toplomjerom

1. Praćenje tjelesne temperature –zaduženi Vesna Stojić Filičić i Tomislav Šmit

* Ujutro učenicima i djelatnicima tjelesnu temperaturu mjeri tajnica V.S.Filičić, a navečer noćni pazitelj Tomislav Šmit s dežurnim odgajateljem

-o vrijednostima tjelesne temperature i eventualnom postojanju respiratornih simptoma vodi se evidencija za koju je zadužena tajnica i noćni pazitelj, te dežurni odgajatelj

-praćenje da učenici nose zaštitne maske u zajedničkim prostorijama

-**maske se ne nose u sobi, sanitarnom čvoru, kod pranja zuba, umivanja te tuširanja te u blagovaonici za vrijeme jela, te na otvorenom –ISTO VRIJEDI ZA SVE ZAPOSLENIKE**

*4.Obveze kuhara/ica i kuhinji i blagovaonici*

-na obroke u blagovaonicu učenici uvijek idu po utvrđenom rasporedu prema sobama-

- Učenici sjede uvijek na istim mjestima grupirani prema sobama

-razmak između učenika iz iste sobe u blagovaonici treba biti, ako je moguće 1,5 m, dok je razmak između učenika iz jedne sobe u odnosu na učenike iz drugih soba najmanje 2 m

Preporuča se da kuhari pozovu odgajatelje ili ravnateljicu ako učenik uđe neprimjereno odjeven u blagovaonicu

- prije dolaska na posao izmjeriti tjelesnu temperaturu te pri dolasku na posao i odlasku s posla također izmjeriti beskontaktnim toplomjerom

-u blagovaonici se učenici mogu zadržati najduže 20 minuta

-ako neki učenik zbog obveza u školi ne može jesti u vrijeme prema rasporedu njemu se omogućava jelo u posebnom terminu u blagovaonici koju onda otključava i zaključava dežurna spremačica, prema uputi odgajatelja

**-**- prije dolaska na posao izmjeriti tjelesnu temperaturu te pri dolasku na posao i odlasku s posla također izmjeriti beskontaktnim toplomjerom

5.Obveze domara

–razmještanje kreveta u spavaonicama na način da da su kreveti međusobno razmaknuti najmanje 1,5 m

-iz spavaonica ukloniti sav nepotreban namještaj koji nije nužan

- obilježiti razmake kretanja na podovima zajedničkih prostorija kako bi se učenici lakše kretali

- omogućiti ulaženje u zgradu br.1 i zgradu br.2 u dva različita ulaza prema katovima

-**-**- prije dolaska na posao izmjeriti tjelesnu temperaturu te pri dolasku na posao i odlasku s posla također izmjeriti beskontaktnim toplomjerom

* zajedno s odgajateljima pripremiti raspored korištenja zajedničkih prostorija
* pomoći odgajateljima kod upotrebe vanjskog igrališta za sportske aktivnosti

1. Osoba zadužena za zdravstveni nadzor

Imenuje se Irena Šuljok za osobu zaduženu za zdravstveni nadzor, a što uključuje:

* Sačiniti spisak učenika čiji roditelji ne mogu doći po učenike u slučaju sumnje na zarazu COVID-19 u roku 24 do 48 sati
* Posebno zaduženje za provođenje Protokola kod pojave znakova koji mogu upućivati na COVID- 19 kod jedne osobe u Domu ( prije zaprimanja možebitnog pozitivnog nalaza na COVID-19) te Protokola kod grupiranja znakova koji mogu upućivati na COVID-19 ( pojava znakova bolesti kod 2 ili više osoba iz iste sobe, hodnika i sl.) ili pojava jedne i više osoba pozitivnih na COVID -19 u Domu

Svi zaduženi djelatnici obvezni su provoditi pisanu evidenciju o provođenju ovih mjera na svom području zaduženja te istu dostaviti ravnateljici na kraju tjedna .

Ova Odluka stupa na snagu danom donošenja.

U Kutini , 7.9.2020.

Ravnateljica:

Vesna Vuković, prof.

**REPUBLIKA HRVATSKA**

**ŽUPANIJA SISAČKO - MOSLAVAČKA**

**UČENIČKI DOM – KUTINA**

Crkvena 26

Kutina 44 320

Kl:120-02/20-01/01

Ur.br. 2176-64-01-20-10

Kutina ,7.9.2020.

**PROTOKOL PONAŠANJA DJELATNIKA UČENIČKOG DOMA KUTINA VEZANO UZ SPECIFIČNE MJERE ZAŠTITE OD nCoV BOLESTI ( COVID-19)**

Temeljem Uputa Hrvatskog zavoda za javno zdravstvo od 27.8.2020.za sprječavanje i suzbijanje epidemije COVID-19 u učeničkim domovima, Učenički dom Kutina donio je Protokol ponašanja djelatnika.

|  |  |
| --- | --- |
| **Postupci vezani uz specifične mjere zaštite**  **Od COVID-19** | **Odgovorna osoba** |
| *U Domu su zabranjene posjete* | Dežurni djelatnik prema rasporedu |
| **POSTUPCI PRI ULASKU I IZLASKU IZ DOMA**  **-**prilikom dolaska i odlaska s posla svaki djelatnik treba doći u kancelariju odgajatelja gdje će mu odgajatelj ili tajnica izmjeriti tjelesnu temperaturu te izmjerenu vrijednost upisati u Knjigu evidencije temperature djelatnika  -kod povišene temperature ( 37.2 i veća mjeri se temperatura i standardnim toplomjerom pod pazuhom, što se upisuje u Knjigu evidencije temperature djelatnika | -dežurni odgajatelj, noćni pazitelj, tajnica |
| **ULAZAK MAJSTORA, DOSTAVALJAČA I DRUGIH NUŽNIH SLUŽBI**  **-**svaka osoba koja ulazi u Dom iz kruga nužnih službi obvezni su dezinficirati ruke na ulazu ( nadlaktni dezificijens je na ulazu ), izmjeri im se tjelesna temperatura i upisuje u Knjigu dežurstva | -dežurni djelatnik |

|  |  |
| --- | --- |
| **Postupci vezani uz specifične mjere zaštite**  **Od COVID-19** | **Odgovorna osoba** |
| **U DOM JE ZABRANJENO UĆI OSOBAMA KOJE:**   * Imaju respiratorne simptome ( povišena tjelesna temperatura, kašalj, poteškoće u disanju, kašalj, grlobolja, povraćanje, dijareja, ostale respiratorne poteškoće) * Imaju izrečenu mjeru samoizolacije ili izolacije * Imaju potvrđenu zarazu COVID-19 virusom | * Dežurni djelatnik |
| **POSTUPAK U SLUČAJU SUMNJE NA ZARAZU**  -djelatnik koji utvrdi ili posumnja da ima simptome Covid-19 virusa , obvezno se javlja odmah ravnateljici, nadležnom liječniku i po naputku liječnika epidemiologa odmah napušta Dom | **-**svi djelatnici |
| **ZAŠTITA OD VIRUSNE INFEKCIJE IZAZVANE COVID-19 VIRUSOM**  -pojačana higijena prostora  -nabavka potrošnog materijala  -pojačana osobna higijena učenika i djelatnika  -obveze kuhara/ica –na obroke se ide prema utvrđenom rasporedu  - učenici sjede uvijek na istim mjestima  -u blagovaonici učenici ostaju najduže 20 min    -obveze domara- slaganje kreveta prema propisanoj udaljenosti  - obilježavanje razmaka kretanja na podovima za učenike i djelatnike  -omogućiti ulaz u Dom na dva različita ulaza i obilježiti ulaze  -pripremiti vanjsko igralište prema mjerama | * Spremačice M.Podoljanjak i V.Vida * M.Benedetti i A.Tutić * odgajatelji i noćni pazitelj * -odgajatelji i kuhari/ice   -odgajatelji i kuhari/ice   * Odgajatelji i kuhari/ice * Domar * Domar * Domar * domar |

|  |  |
| --- | --- |
| * osoba zadužena za zdravstveni nadzor provjeravati provođenje mjera * pri ulasku u Dom svaka osoba mora dezinficirati ruke, te obuću na postavljenim utorima sa sredstvima za   dezinfekciju   * kod kašljanja i kihanja prekrivati nos , okrenuti glavu od drugih i kihati u lakat * izbjegavati dodirivanje lica, usta , nosa i očiju   **OKUPLJANJE**     * zabranjeno je okupljanje u spavaonicama i zadržavanje na hodnicima , stubištu i ostalim zajedničkim prostorijama te na ta je mjesta potrebno postaviti plakate s tim upozorenjima * ukoliko je okupljanje neophodno, tada s maskama na licu   **FIZIČKI RAZMAK**  -u unutarnjem prostoru potreban razmak između osoba je 1,5 do 2 m  -u zajedničkim prostorijama potrebno je nositi masku | * odgajateljica Irena Šuljok * **svi djelatnici** * **svi djelatnici** * **svi djelatnici** |

Ovaj **PROTOKOL PONAŠANJA DJELATNIKA UČENIČKOG DOMA KUTINA VEZANO UZ SPECIFIČNE MJERE ZAŠTITE OD nCoV BOLESTI ( COVID-19)** sastavni je dio Odluke ravnateljice o provođenju i zaduženju djelatnika za provođenje Uputa u Učeničkom domu Kutina, donesenog 7.9.2020., Kl:120-02/20-01/01; Ur.broj:2176-64-01-20-10.

Ravnateljica :

Vesna Vuković, prof.